Source: https://tpfs.financnasprava.sk/sk/podnikatelia/dane/dan-z-prijmov/pravnicke-osoby
Timestamp: 2014-04-18 05:30:11+00:00
Document Index: 5017115

Matched Legal Cases: ['§ 12', '§ 12', '§ 628', '§ 460', '§ 12', '§ 50', '§ 3', '§ 13', '§ 2', '§ 19', '§ 51', '§ 42', '§ 47', '§ 42', '§ 42', '§ 42', '§ 42', '§ 42', '§ 42', '§ 42', '§ 42', '§ 15', '§ 43', '§ 42', '§ 42', '§ 49', '§ 49', '§ 49', '§ 49', '§ 49', '§ 49', '§ 49', '§ 67', '§ 7', '§ 49', '§ 67', '§ 2', '§ 42', '§ 47', '§ 51', '§ 42', '§ 42', '§ 42', '§ 42', '§ 42', '§ 42', '§ 42', '§ 41', '§ 42', '§ 42', '§ 42', '§ 42', '§ 15', '§ 43', '§ 42', '§ 42', '§ 42', '§ 42', '§ 42', '§ 79', '§ 42', '§ 42', '§ 42', '§ 42', '§ 42', '§ 42', '§ 42', '§ 50', '§ 47', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50']

Právnické osoby - PFS
Ako s nami komunikovať Občania
Obsah stránky	DaneDaň z prijmovFyzické osobyPrávnické osobyObchodné spoločnosti (v.o.s, k.s, s.r.o, a.s. ...)Rozpočtové organizáciePríspevkové organizácieMestá a obceIné neziskové organizácieZamestnávateliaDaň z pridanej hodnotyDaň z motorových vozidielSpotrebné daneMiestne danePoužívanie elektronických registračných pokladnícPlatby v hotovostiZdaňovanie príjmu z úsporClo Životné situácie Rýchle odkazy
Spustiť eDane
Elektronické oznamovanie údajov - LIEH
Anketa Čo hovoríte na nový portál finančnej správy, viete nájsť informácie, ktoré potrebujete?
Páči sa mi a ľahko sa v ňom orientuje
Páči sa mi ale neviem nájsť, čo potrebujem.
Ďakujeme Vám za účasť v ankete.
Hlasovalo: 209979 Archív ankiet
Právnické osoby sú povinné pri plnení si daňovej povinnosti v oblasti dane z príjmov postupovať podľa zákona č. 595/2003 Z. z. o dani z príjmov v znení neskorších predpisov.
Osobitnú skupinu právnických osôb z pohľadu zákona o dani z príjmov predstavujú daňovníci, ktorí nie sú založení alebo zriadení na podnikanie definovaní v § 12 ods. 3 zákona o dani z príjmov. Právnické osoby sú povinné pri plnení si daňovej povinnosti v oblasti dane z príjmov postupovať podľa zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“).
Príjmy, ktoré nie sú predmetom dane Príjmy oslobodené od dane Daňové výdavky
Zdaňovacie obdobie daňovníka, ak sa zrušuje s likvidáciou Zdaňovacie obdobie daňovníka, ktorý vstúpil do likvidácie
Predĺženie lehoty na podanie daňového priznania Opravné daňové priznanie
Substitučné zastúpenie Predmet dane
Príjmy, ktoré nie sú predmetom dane Príjmy, ktoré v obchodnej spoločnosti nie sú predmetom dane, vymedzuje § 12 ods.7 písm. b) až d) zákona o dani z príjmov. Ide o :
príjem získaný darovaním (napr. § 628 až 630 Občianskeho zákonníka) alebo dedením (napr. § 460 až 487 Občianskeho zákonníka),
podiel na zisku (dividenda) vyplácaný zo zisku obchodnej spoločnosti alebo družstva, určeného na rozdelenie osobám, ktoré sa podieľajú na ich základnom imaní ; za obchodnú spoločnosť alebo družstvo sa považuje aj obdobná obchodná spoločnosť alebo družstvo so sídlom v zahraničí,
Príjmy, ktoré nie sú predmetom dane, vymedzuje § 12 ods.7 zákona o dani z príjmov. Ide o :
príjem podľa § 50 zákona o dani z príjmov (podiel zaplatenej dane),
podiel na zisku (dividenda), vyrovnací podiel, podiel na likvidačnom zostatku alebo podiel na výsledku podnikania, ak nie sú predmetom dane podľa § 3 ods. 2 písm. c/ zákona o dani z príjmov a sú vyplácané právnickej osobe,
Príjmy oslobodené od dane Príjmy, ktoré sú u právnických osôb oslobodené od dane sú uvedené v § 13 zákona o dani z príjmov. Oslobodený od dane môže byť len ten príjem, ktorý je predmetom dane. Daňové výdavky
Daňovým výdavkom je výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom a zaúčtovaný v účtovníctve daňovníka, ak zákon o dani z príjmov neustanovuje inak (§ 2 písm. i) zákona o dani z príjmov).
Ak výšku výdavku (nákladu) limituje osobitný predpis, preukázaný výdavok (náklad) možno zahrnúť do daňových výdavkov najviac do výšky tohto limitu. Ak výšku výdavku (nákladu) limituje zákon o dani z príjmov alebo jeho zahrnutie v zdaňovacom období upravuje zákon o dani z príjmov v inej výške ako zákon o účtovníctve, preukázaný výdavok (náklad) možno zahrnúť do daňových výdavkov len v rozsahu a za podmienok ustanovených v zákone o dani z príjmov. Ak výšku výdavku (nákladu) limituje zákon o dani z príjmov výškou dosiahnutého príjmu alebo výškou príjmu z prijatej úhrady, uplatní sa výdavok (náklad) alebo jeho časť do daňových výdavkov v tom zdaňovacom období, v ktorom bol dosiahnutý príjem alebo prijatá úhrada (§ 19 ods. 1 zákona o dani z príjmov).
Podrobnejšie informácie k daňovým výdavkom nájdete v menu POMOC
zvýši o sumy, ktoré nie sú súčasťou výsledku hospodárenia, ale podľa zákona o dani z príjmov sú zahrnované do základu dane,
zníži o sumy, ktoré sú súčasťou výsledku hospodárenia, ale podľa zákona o dani z príjmov sa nezahrnú do základu dane.
Podrobnejšie informácie k základu dane nájdete v menu POMOC
Sadzba dane zo základu dane právnickej osoby, zníženého o daňovú stratu je 23%.
Sadzba dane vyberaná zrážkou je 19%.
Sadzba dane zrážaná na zabezpečenie dane je 9,5% alebo 19% z peňažného plnenia.
Sadzba dane vyberaná zrážkou zo samostatného základu dane podľa § 51d zákona o dani z príjmov je 15%.
Daňovú stratu vykázanú po 31. 12. 2009 možno odpočítať od základu dane počas najviac siedmich bezprostredne po sebe nasledujúcich zdaňovacích období, a to počnúc zdaňovacím obdobím bezprostredne nasledujúcim po zdaňovacom období, za ktoré bola táto daňová strata vykázaná. Daňovú stratu vykázanú pred týmto obdobím je možné odpočítať od základu dane počas najviac piatich bezprostredne po sebe nasledujúcich zdaňovacích období.
Daňová strata u daňovníka, ktorý je spoločníkom verejnej obchodnej spoločnosti, sa zvýši o časť daňovej straty verejnej obchodnej spoločnosti pripadajúcej na tohto daňovníka alebo sa zníži o časť základu dane verejnej obchodnej spoločnosti pripadajúceho na tohto daňovníka. Daňová strata u daňovníka, ktorý je komplementárom komanditnej spoločnosti sa zvýši o časť daňovej straty komanditnej spoločnosti pripadajúcej na tohto daňovníka alebo sa zníži o časť základu dane komanditnej spoločnosti pripadajúceho na tohto daňovníka.
Preddavok na daň je povinná platba na daň, ktorá sa platí v priebehu zdaňovacieho obdobia, ak skutočná výška dane za toto obdobie nie je ešte známa Platenie preddavkov na daň právnickej osoby upravuje § 42 zákona o dani z príjmov. Preddavky na daň sa zaokrúhľujú na eurocenty nadol (§ 47 ods. 1 zákona o dani z príjmov).
Mesačné a štvrťročné preddavky Mesačné preddavky na daň vo výške 1/12 dane za predchádzajúce zdaňovacie obdobie, a to vždy do konca príslušného mesiaca je povinný platiť daňovník, ak jeho daň za predchádzajúce zdaňovacie obdobie, vypočítaná podľa § 42 odseku 6 zákona o dani z príjmov, presiahla sumu 16 600 eura (§ 42 ods. 1 zákona o dani z príjmov),
Štvrťročné preddavky na daň na bežné zdaňovacie obdobie, a to vo výške 1/4 dane za predchádzajúce zdaňovacie obdobie je povinný platiť daňovník, ak jeho daň za predchádzajúce zdaňovacie obdobie, vypočítaná podľa § 42 odseku 6 zákona o dani z príjmov, presiahla sumu 2500 eura a nepresiahla sumu 16600 eura (§ 42 ods. 2 zákona o dani z príjmov). Ak správca dane neurčí platenie preddavkov na daň právnickej osoby rozhodnutím podľa § 42 ods. 10 zákona o dani z príjmov, preddavky na daň neplatí:
daňovník, ktorého daň za predchádzajúce zdaňovacie obdobie vypočítaná podľa § 42 ods. 6 zákona o dani z príjmov nepresiahla 2500 eura [§ 42 ods. 3 písm. a) zákona o dani z príjmov],
daňovník, ktorý podáva daňové priznanie prvýkrát, v zdaňovacom období, v ktorom má byť podané daňové priznanie, do lehoty na jeho podanie [§ 42 ods. 3 písm. c) zákona o dani z príjmov]. Platenie preddavkov inak
prípady, kedy daňovník preddavky na daň neplatí, a ak ide o platenie preddavkov u novo vzniknutých daňovníkov,
Po lehote na podanie daňového priznania platí daňovník preddavky na daň vypočítané z dane za predchádzajúce zdaňovacie obdobie, ktorou sa rozumie daň vypočítaná zo základu dane zníženého o daňovú stratu uvedeného v daňovom priznaní podanom za zdaňovacie obdobie bezprostredne predchádzajúce zdaňovaciemu obdobiu, na ktoré sú platené preddavky na daň, pri použití sadzby dane podľa § 15 platnej v zdaňovacom období, na ktoré sú platené preddavky na daň, znížená o úľavy vyplývajúce z tohto zákona, znížená o zápočet dane zaplatenej v zahraničí a o daň vybranú podľa § 43 odpočítavanú ako preddavok na daň (§ 42 ods. 6 zákona o dani z príjmov).
Ustanovenie § 42 ods. 9 zákona o dani z príjmov stanovuje povinnosť zaplatiť rozdiel vzniknutý na zaplatených preddavkoch na daň do konca kalendárneho mesiaca nasledujúceho po lehote na podanie daňového priznania.
Zdaňovacie obdobie daňovníka, ak sa zrušuje s likvidáciou Ak sa daňovník zrušuje s likvidáciou, zdaňovacie obdobie, ktoré sa začalo pred vstupom daňovníka do likvidácie, končí sa dňom predchádzajúcim dňu jeho vstupu do likvidácie.
Nové zdaňovacie obdobie sa začína dňom zápisu zmeny do obchodného registra a trvá do dňa, keď by sa skončilo zdaňovacie obdobie daňovníka, ak by k zmene právnej formy nedošlo. Uvedené neplatí, ak dochádza k zmene právnej formy spoločnosti s ručením obmedzeným na akciovú spoločnosť alebo na družstvo, akciovej spoločnosti na spoločnosť s ručením obmedzeným alebo na družstvo, alebo družstva na spoločnosť s ručením obmedzeným alebo na akciovú spoločnosť.
Hospodárskym rokom je obdobie nepretržite po sebe idúcich 12 kalendárnych mesiacov, ktoré nie je zhodné s kalendárnym rokom. K zmene kalendárneho roka na hospodársky rok môže dôjsť len k prvému dňu kalendárneho mesiaca, pričom daňovník musí túto zmenu oznámiť miestne príslušnému daňovému úradu písomným oznámením do 30 dní odo dňa vzniku účtovnej jednotky alebo najmenej 15 dní pred zmenou účtovného obdobia. Rovnako postupuje daňovník pri zmene hospodárskeho roka na kalendárny rok. Účtovné obdobie, ktoré je hospodárskym rokom, musí účtovná jednotka uplatňovať minimálne jedno účtovné (zdaňovacie) obdobie. Daňové priznanie
Daňové priznanie sa podáva do troch kalendárnych mesiacov po uplynutí zdaňovacieho obdobia. V tejto lehote je daňovník povinný daň aj zaplatiť. Za zdaňovacie obdobie 2013 je lehota na podanie daňového priznania stanovená do 31.3.2014.
Predĺženie lehoty na podanie daňového priznania Daňovníkovi, ktorý je povinný podať daňové priznanie po uplynutí zdaňovacieho obdobia v lehote podľa § 49 ods. 2 zákona o dani z príjmov sa na základe
oznámenia podaného príslušnému správcovi dane do uplynutia lehoty na podanie daňového priznania podľa § 49 ods. 2 zákona o dani z príjmov, predlžuje táto lehota najviac o šesť celých kalendárnych mesiacov, ak súčasťou jeho príjmov sú zdaniteľné príjmy plynúce zo zdrojov v zahraničí s výnimkou daňovníka v konkurze alebo v likvidácii; daňovník v oznámení uvedie túto skutočnosť a novú lehotu, ktorou je koniec kalendárneho mesiaca, v ktorej podá daňové priznanie, a v tejto novej lehote je aj daň splatná, pričom ak v podanom daňovom priznaní daňovník neuvedie príjmy plynúce zo zdrojov v zahraničí, správca dane uplatní postup podľa osobitného predpisu.
Upozornenie: Uvedený postup sa neuplatní v prípade, že posledný deň lehoty na podanie daňového priznania pripadne na kalendárny rok 2013. Postup predĺženia lehoty na podanie daňového priznania za zdaňovacie obdobie, ktorého posledný deň lehoty pripadne na kalendárny rok 2013 je riešený špecificky v prechodných ustanoveniach zákona o dani z príjmov (52t ods.7) .
Pri podaní daňového priznania, ktorého posledný deň lehoty na podanie pripadne na kalendárny rok 2014, sa uplatňuje už postup podľa § 49 ods. 3 písm. a) alebo b) ZDP. To znamená, že napr. daňovník (s výnimkou daňovníka v konkurze alebo v likvidácii) so zdaňovacím obdobím hospodársky rok, ktorému toto zdaňovacie obdobie skončilo 31.10.2013 a neskôr, môže si predĺžiť lehotu na podanie daňového priznania na základe oznámenia podľa § 49 ods. 3 písm. a) alebo b) zákona o dani z príjmov, nakoľko posledný deň lehoty na podanie daňového priznania za toto zdaňovacie obdobie pripadne na kalendárny rok 2014. Oznámenie o predĺžení lehoty sa podáva do uplynutia pôvodnej lehoty na podanie daňového priznania.
Oznámenie o predĺžení lehoty na podanie daňového priznania nemá predpísanú formu.
Upozornenie: Ak daňový subjekt podá dodatočné daňové priznanie v posledný rok lehoty na zánik práva vyrubiť daň, táto lehota sa predĺži a uplynie v nasledujúcom kalendárnom roku posledným dňom mesiaca, ktorý sa svojim označením zhoduje s mesiacom, v ktorom bolo podané posledné dodatočné daňové priznanie; v tejto predĺženej lehote daňový subjekt nemôže podať dodatočné daňové priznanie.
za ktoré sa vykonáva daňová kontrola, odo dňa spísania zápisnice o začatí daňovej kontroly, doručenia oznámenia o daňovej kontrole, doručenia oznámenia o rozšírení daňovej kontroly na iné zdaňovacie obdobia, ktorého by sa dodatočné daňové priznanie týkalo a odo dňa doručenia oznámenia o rozšírení daňovej kontroly o inú daň, ktorej by sa dodatočné daňové priznanie týkalo
Právnická osoba môže poukázať prijímateľom, ktorých si sama vybrala zo zoznamu prijímateľov podiel zaplatenej dane do výšky 2%, ak táto právnická osoba darovala najneskôr do lehoty na podanie daňového priznania finančné prostriedky najmenej vo výške zodpovedajúcej 0,5% zaplatenej dane ním určeným daňovníkom nezaloženým alebo nezriadeným na podnikanie. Ak právnická osoba neposkytla tieto finančné prostriedky ako dar, je oprávnená poukázať prostredníctvom daňového priznania určeným prijímateľom podiel zaplatenej dane len do výšky 1,5%. Podrobnejšie informácie k poukázaniu podielu zaplatenej dane nájdete v časti Daňové priznanie.
Právnická osoba účtuje v sústave podvojného účtovníctva, ale niektoré právnické osoby môžu účtovať aj v sústave jednoduchého účtovníctva.
Obchodná spoločnosť Obchodná spoločnosť, ktorou je najmä akciová spoločnosť, spoločnosť s ručeným obmedzením, komanditná spoločnosť, verejná obchodná spoločnosť, pozemkové spoločenstvá s právnou subjektivitou, je povinná účtovať podľa Opatrenia MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov.
Opatrenie je zverejnené na internetovej stránke MF SR v časti Dane, clá a účtovníctvo, Účtovníctvo a audit, Účtovníctvo, Legislatíva SR.
Nezisková organizácia Nezisková organizácia môže účtovať buď v sústave jednoduchého účtovníctva, alebo v sústave podvojného účtovníctva.
V sústave jednoduchého účtovníctva účtujú účtovné jednotky, ktorými sú:
občianske združenia, ich organizačné zložky, ktoré majú právnu subjektivitu, organizačné zložky Matice slovenskej, ktoré majú právnu subjektivitu, združenia právnických osôb, pozemkové spoločenstvá, spoločenstvá vlastníkov bytov a nebytových priestorov, neinvestičné fondy, poľovnícke organizácie a neziskové organizácie poskytujúce všeobecne prospešné služby, ak nepodnikajú a ak ich príjmy nedosiahli v predchádzajúcom účtovnom období 200 000 eur; cirkev a náboženská spoločnosť, ich orgány a cirkevné inštitúcie, ktoré majú právnu subjektivitu, ak nepodnikajú
Uvedené organizácie jednoduché účtovníctvo vedú podľa Opatrenia MF SR č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené za účelom podnikania v znení neskorších predpisov.
V sústave podvojného účtovníctva účtujú tie neziskové organizácie, ak im vznikne povinnosť účtovať v sústave podvojného účtovníctva, alebo im táto povinnosť nevznikne, ale pre sústavu podvojného účtovníctva sa rozhodnú dobrovoľne. Pri vedení podvojného účtovníctva postupujú podľa Opatrenia MF SR č. MF/24342/2007-74, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania v znení neskorších predpisov.
Rozpočtové organizácie, príspevkové organizácie, štátne fondy, obce a vyššie územné celky vedú účtovníctvo podľa Opatrenia MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov.
Zastupovanie Zástupcom môže byť fyzická osoba, ktorá je spôsobilá na právne úkony, ako aj právnická osoba. Právne úkony zástupcu sú prejavy jeho vôle, ale právne následky (práva a povinnosti) vznikajú priamo tej osobe, ktorá je zastupovaná, pokiaľ zástupca koná v rozsahu udeleného plnomocenstva.
Udelenie plnomocenstva Plnomocenstvo na zastupovanie sa udeľuje dvomi spôsobmi:
Účinnosť plnomocenstva Plnomocenstvo je voči správcovi dane účinné odo dňa jeho doručenia správcovi dane alebo odo dňa udelenia plnej moci do zápisnice u správcu dane.
Zánik plnomocenstva Plnomocenstvo zanikne:
Ustanovenie zástupcu správcom dane Správca dane môže ustanoviť zástupcu právnickej osobe:
ktorá nemá osobu spôsobilú konať v jej mene (napr. osoba, ktorá bola jediným konateľom a jediným spoločníkom spoločnosti zomrela, alebo jediný konateľ spoločnosti bol vymazaný z obchodného registra a nebol ustanovený iný zástupca; v obidvoch prípadoch spoločnosť nemá osobu oprávnenú konať v mene spoločnosti), ak je sporné, kto je oprávnený za právnickú osobu konať (napr. v OR nie je zapísaný konateľ, správca dane nemá o odvolaní jedného konateľa a ustanovení druhého konateľa do funkcie dôkazy, obidvaja tvrdia, že sú oprávnení konať za spoločnosť).
Substitučné zastúpenie V prípade substitučného zastúpenia je substitútom osoba, ktorá je splnomocnená zástupcom za neho konať. Ak si zastúpený zvolí zástupcu, za tohto zástupcu môže konať aj iná osoba (substitút), ak sú súčasne splnené podmienky:
zástupca udelí substitútovi plnomocenstvo. Konanie substitúta v rozsahu plnomocenstva udeleného zástupcom sa považuje za konanie zástupcu. Zástupca nemôže substitútovi udeliť všeobecné plnomocenstvo vzhľadom na podmienky doručovania, pretože ak má adresát zástupcu s plnomocenstvom na účely správy daní, doručuje sa písomnosť len tomuto zástupcovi.
Povinnosť registrácie má právnická osoba, ktorá na území Slovenskej republiky získa povolenie na podnikanie alebo oprávnenie na podnikanie (§ 49a ods. 1 zákona o dani z príjmov), právnická osoba, ktorej vznikla povinnosť zrážať daň alebo preddavky na daň, alebo daň vyberať (§ 49a ods. 3 zákona o dani z príjmov), právnická osoba, ktorej vznikla na území Slovenskej republiky stála prevádzkareň (§ 49a ods. 5 zákona o dani z príjmov).
Registračnú povinnosť k dani z príjmov v zmysle § 67 daňového poriadku si právnická osoba splní, predložením riadne vyplneného registračného tlačiva, ktorého vzor určí ministerstvo, spolu s prílohami podľa osobitných predpisov.
Vzor registračného tlačiva je pre verejnosť k dispozícii na internetovej stránke Finančnej správy SR www.financnasprava.sk, na každom daňovom úrade a tiež uvedený na konci tohto textu.
Žiadosť o registráciu právnickej osoby právnická osoba predkladá miestne príslušnému správcovi dane. Svoje registračné povinnosti si daňovník môže splniť prostredníctvom jednotného kontaktného miesta, ak sa tak rozhodnete.
Miestna príslušnosť správcu dane sa riadi u právnickej osoby jej sídlom. Ak nemožno určiť miestnu príslušnosť podľa § 7 ods. 1 daňového poriadku, riadite sa miestom umiestnenia organizačnej zložky podľa Obchodného zákonníka, inak miestom, v ktorom daňovník vykonáva prevažnú časť svojej činnosti. Ak nemožno určiť miestnu príslušnosť podľa vyššie uvedeného, je príslušný Daňový úrad Bratislava, ak ide o daň, na ktorej správu sú príslušné daňové úrady.
Správca dane preverí údaje uvedené v žiadosti o registráciu a v prílohách, ak má pochybnosti o ich správnosti alebo úplnosti, vyzve daňový subjekt, aby údaje bližšie vysvetlil, zmenil alebo doplnil, a zároveň určí lehotu, v ktorej je daňový subjekt povinný výzve vyhovieť.
Ak daňový subjekt výzve správcu dane nevyhovie, vydá správca dane rozhodnutie, v ktorom žiadosť o registráciu zamietne, ak zákon neustanovuje inak. Proti tomuto rozhodnutiu nemožno podať odvolanie.
Ak správca dane zistí, že si daňový subjekt nesplnil registračnú povinnosť, vyzve ho na splnenie tejto povinnosti. Ak výzve nevyhovie v plnom rozsahu a v určenej lehote, správca dane daňový subjekt zaregistruje z úradnej moci.
Právnická osoba, ktorá na území Slovenskej republiky získa povolenie na podnikanie alebo oprávnenie na podnikanie, je povinná požiadať správcu dane o registráciu do konca kalendárneho mesiaca po uplynutí mesiaca, v ktorom získa povolenie alebo oprávnenie na podnikanie. Na účely zákona o dani z príjmov sa dňom získania povolenia alebo oprávnenia na podnikanie považuje deň, keď je právnická osoba podľa osobitných predpisov oprávnená začať podnikať na území Slovenskej republiky.
Ak právnickej osobe, ktorá nie je registrovaná podľa vyššie uvedeného odseku a vznikla jej na území Slovenskej republiky stála prevádzkareň, je povinná požiadať správcu dane o registráciu do konca kalendárneho mesiaca po uplynutí mesiaca, v ktorom vznikla stála prevádzkareň. Ak je už registrovaná podľa vyššie uvedeného odseku, je povinná správcovi dane oznámiť vznik stálej prevádzkarne v lehote do konca kalendárneho mesiaca nasledujúceho po uplynutí mesiaca, v ktorom tejto právnickej osobe vznikla stála prevádzkareň.
Ak spĺňa právnická osoba podmienky pre registráciu, správca dane ju zaregistruje v lehote do 30 dní od podania žiadosti o registráciu alebo odo dňa odstránenia nedostatkov podania. Pridelí jej daňové identifikačné číslo. Toto číslo je právnická osoba povinná uvádzať pri styku so správcom dane. Namiesto písomného vyhotovenia rozhodnutia správca dane vydá osvedčenie o registrácii. Proti tomuto rozhodnutiu nemožno podať odvolanie.
Ak dôjde k zmenám skutočností zakladajúcich povinnosť registrácie podľa zákona o dani z príjmov, najmä ak daňovníkovi zanikne daňová povinnosť, je povinný tieto skutočnosti podľa § 49a ods. 6 zákona o dani z príjmov oznámiť správcovi dane do konca kalendárneho mesiaca nasledujúceho po uplynutí mesiaca, v ktorom tieto zmeny nastali.
Ak vznikla daňovníkovi rovnaká oznamovacia povinnosť voči inej inštitúcii a táto inštitúcia nové alebo zmenené skutočnosti oznamuje správcovi dane podľa živnostenského zákona a zákona o obchodnom registri, nie je daňovník povinný tieto skutočnosti oznámiť správcovi dane.
Právnická osoba, ktorá je registrovaná podľa odsekov 1 a 3 zákona o dani z príjmov, je povinná správcovi dane povinná oznámiť vznik stálej prevádzkarne.
Právnická osoba vrátane stálej prevádzkarne, ktorá vypláca, poukazuje alebo pripisuje úrokový príjem fyzickej osobe, ktorá je daňovníkom členského štátu Európskej únie, závislého územia alebo územia tretieho štátu a ktorá je konečným príjemcom tohto príjmu, je povinná oznámiť každoročne do 31. marca po uplynutí kalendárneho roka správcovi dane na tlačive, ktorého vzor určí finančné riaditeľstvo – meno, priezvisko, trvalý pobyt tejto fyzickej osoby a jej daňové identifikačné číslo pridelené v štáte, v ktorom je daňovník s neobmedzenou daňovou povinnosťou, alebo ak jej daňové identifikačné číslo nebolo pridelené, dátum, miesto narodenia a sumu tohto príjmu za predchádzajúci kalendárny rok.
Právnická osoba, ktorá má príjmy z podnikateľskej činnosti a ktorá v rámci tejto činnosti uskutočnila úhradu zdaniteľného príjmu v hotovosti fyzickej osobe neevidovanú v elektronickej registračnej pokladnici tejto fyzickej osoby a z úhrady nezrazila alebo nevybrala preddavok na daň alebo daň, vzniká oznamovacia povinnosť, ak celková suma takýchto úhrad tej istej fyzickej osobe presiahne za kalendárny rok sumu 5 000 eur. Oznámenie správcovi dane je právnická osoba povinná zaslať v lehote do 31. marca roka nasledujúceho po roku, v ktorom takúto úhradu v hotovosti uskutočnila.
Ak nastanú zmeny skutočností uvedených pri registrácii podľa § 67 ods. 2 zákona o správe daní okrem hlavného predmetu činnosti vrátane zmien, ktoré majú za následok zrušenie registrácie k niektorej dani, daňovník je povinný oznámiť ich v lehote do 30 dní odo dňa, keď nastali, alebo požiadať o zrušenie registrácie.
Právnická osoba môže oznamovacie povinnosti plniť prostredníctvom jednotného kontaktného miesta, ak sa tak rozhodne.
Pri správe daní sa môže právnická osoba dať zastupovať zástupcom, ktorého si zvolí a ktorý koná v rozsahu plnomocenstva udeleného písomne alebo ústne do zápisnice u správcu dane. Ak má zástupca trvalý pobyt alebo sídlo mimo územia členských štátov Európskej únie a štátov, ktoré sú zmluvnou stranou Dohody o Európskom hospodárskom priestore, musí si zvoliť zástupcu na doručovanie s trvalým pobytom alebo sídlom na území Slovenskej Republiky, inak sa budú písomnosti ukladať u správcu dane s účinkami doručenia v deň ich vydania.
Ak nie je rozsah plnomocenstva presne vymedzený, považuje sa takéto plnomocenstvo za všeobecné. Plnomocenstvo je voči správcovi dane účinné odo dňa jeho doručenia správcovi dane alebo odo dňa jeho udelenia do zápisnice u správcu dane.
Správca dane môže na účely správy daní ustanoviť zástupcu aj právnickej osobe, ktorej nie je možné doručiť písomnosť na adresu sídla uvedeného v obchodnom registri alebo v inom registri a jej iná adresa nie je správcovi dane známa, alebo ktorá nemá osobu spôsobilú konať v jej mene, alebo ak je sporné, kto je oprávnený za právnickú osobu konať.
Ak ide o daňový subjekt, ktorý má registračnú povinnosť a ktorý má trvalý pobyt alebo sídlo mimo územia členského štátu, je povinný zvoliť si zástupcu na doručovanie s trvalým pobytom alebo sídlom na území Slovenskej Republiky, inak sa budú písomnosti ukladať u správcu dane s účinkami doručenia v deň ich vydania.
Ak nastanú skutočnosti, ktoré majú za následok zrušenie registrácie, právnická osoba je povinná požiadať o zrušenie registrácie do 30 dní odo dňa, keď nastali. Je povinná vrátiť správcovi dane osvedčenie o registrácii do 15 dní odo dňa doručenia rozhodnutia o zrušení registrácie.
Žiadosť o poukázanie daňového preplatku
Preddavky na daň inak
Daňovník, ktorý vznikol v priebehu roka
Daňové priznanie k dani z príjmov právnickej osoby sa podáva na tlačive, ktorého vzor ustanovuje Ministerstvo financií SR opatrením, ktoré uverejňuje vo Finančnom spravodajcovi. Vzor tlačiva daňového priznania k dani z príjmov právnickej osoby je uvedený v prílohe uvedeného opatrenia. Oznámenie o vydaní opatrenia je uverejňované v Zbierke zákonov.
Vyplnenie daňového tlačiva bude trvať len niekoľko minút. Za zdaňovacie obdobie, ktorého posledný deň lehoty na podanie daňového priznania pripadne najskôr na 1. január 2014 použite tlačivo daňového priznania k dani z príjmu právnickej osoby vydané Opatrením MF SR č. MF/20226/2013-721. Daňové tlačivo má 11 strán. Daňovník uvádza v daňovom priznaní číselné údaje vyjadrujúce peňažné sumy v eurách s presnosťou na eurocenty.
Súčasťou tlačiva je poučenie na vyplnenie daňového priznania a potvrdenie o podaní daňového priznania k dani z príjmov právnickej osoby. Poučenie doplňuje predtlač jednotlivých riadkov daňového priznania. Slúži ako pomôcka na vyplnenie tlačiva a upozorňuje na hlavné zásady, ktoré je potrebné dodržať pri správnom výpočte daňovej povinnosti. Tlačivá daňových priznaní a účtovných výkazov sú uverejnené na internetovej stránke Ministerstva financií Slovenskej republiky, a na internetovej stránke Finančného riaditeľstva SR. Daňové priznania sú dostupné aj na každom daňovom úrade.
vyplniť priamo vo Vašom počítači a pomocou zaručeného elektronického podpisu (ZEP) alebo na základe dohody o elektronickom doručovaní podať elektronicky. Elektronicky sa môžu podať aj všetky prílohy.
Po vyplnení daňového priznania sa daňový subjekt dozvie výšku dane, ktorú má zaplatiť alebo výšku daňového preplatku, ktorá mu má byť vrátená (podrobne v záložke Finančné vyrovnanie). V daňovom priznaní musí mať pre poukázanie daňového preplatku vyplnenú Žiadosť o vrátenie daňového preplatku (VI. časť), kde si uvedie v akej forme majú byť poukázané finančné prostriedky (poštovou poukážkou alebo na účet).
Vyplnené daňové priznanie s poznámkami a účtovnými výkazmi daňový subjekt môže na miestne príslušný daňový úrad odoslať elektronicky, poštou alebo osobne doručiť do podateľne na daňovom úrade.
V prípade, že daňový subjekt chce podať daňové priznanie elektronicky musí byť registrovaný a prihlásený na portáli FS a registrovaný na daňovom úrade. Zároveň musí mať uzatvorenú dohodu o elektronickom doručovaní s daňovým úradom alebo zaručený elektronický podpis (ZEP).
Ak v priebehu odosielania dôjde k výpadku spojenia, daňové priznanie bude odoslané ihneď po odstránení tohto výpadku.
Preddavok je povinná platba na daň, ktorá sa platí v priebehu zdaňovacieho obdobia, ak skutočná výška dane za toto obdobie nie je ešte známa [§ 2 písm. u) zákona č. 595/2003 Z. z. o dani z príjmov v znení neskorších predpisov (ďalej len „ZDP“)]. Platenie preddavkov na daň právnickej osoby upravuje § 42 ZDP. Preddavky na daň sa zaokrúhľujú na eurocenty nadol (§ 47 ods. 1 ZDP).
Preddavky na daň z príjmov právnickej osoby sa platia správcovi dane v eurách, pričom po skončení zdaňovacieho obdobia sa preddavky na daň, zaplatené na zdaňovacie obdobie započítajú na úhradu dane za toto zdaňovacie obdobie (§ 51c ods. 1 ZDP).
Mesačné preddavky na daň vo výške 1/12 dane za predchádzajúce zdaňovacie obdobie, a to vždy do konca príslušného mesiaca je povinný platiť daňovník, ak jeho daň za predchádzajúce zdaňovacie obdobie, vypočítaná podľa § 42 odseku 6 ZDP, presiahla sumu 16 600 eur (§ 42 ods. 1 ZDP),
Štvrťročné preddavky na daň na bežné zdaňovacie obdobie, a to vo výške 1/4 dane za predchádzajúce zdaňovacie obdobie je povinný platiť daňovník, ak jeho daň za predchádzajúce zdaňovacie obdobie, vypočítaná podľa § 42 odseku 6 ZDP, presiahla sumu 2 500 eur a nepresiahla sumu 16 600 eur (§ 42 ods. 2 ZDP).
Ak správca dane neurčí platenie preddavkov na daň právnickej osoby rozhodnutím podľa § 42 ods. 10 ZDP, preddavky na daň neplatí:
daňovník, ktorého daň za predchádzajúce zdaňovacie obdobie vypočítaná podľa § 42 ods. 6 ZDP nepresiahla 2 500 eur [§ 42 ods. 3 písm. a) ZDP],
daňovník v likvidácii alebo v konkurze v zdaňovacom období podľa § 41 ods. 4 a 6 ZDP [§ 42 ods. 3 písm. b) ZDP],
daňovník, ktorý podáva daňové priznanie prvýkrát, v zdaňovacom období, v ktorom má byť podané daňové priznanie, do lehoty na jeho podanie [§ 42 ods. 3 písm. c) ZDP].
Správca dane môže na základe žiadosti daňovníka alebo z vlastného podnetu rozhodnutím zmeniť preddavky na daň (výšku a termín splatnosti) platené podľa ZDP, a to ak ide o (§ 42 ods. 10 ZDP):
prípady, kedy daň uvedená v daňovom priznaní, na ktorej základe sú platené preddavky na daň, bola zmenená rozhodnutím správcu dane (napr. po daňovej kontrole) alebo dodatočným daňovým priznaním. Podanie dodatočného daňového priznania nezakladá daňovníkovi povinnosť upraviť platenie preddavkov na daň. V odôvodnených prípadoch môže správca dane na žiadosť daňovníka určiť platenie preddavkov na daň inak, a to nielen z dôvodov priamo uvedených v § 42 ods. 10 ZDP.
Po lehote na podanie daňového priznania platí daňovník preddavky na daň vypočítané z dane za predchádzajúce zdaňovacie obdobie, ktorou sa rozumie daň vypočítaná zo základu dane zníženého o daňovú stratu uvedeného v daňovom priznaní podanom za zdaňovacie obdobie bezprostredne predchádzajúce zdaňovaciemu obdobiu, na ktoré sú platené preddavky na daň, pri použití sadzby dane podľa § 15 platnej v zdaňovacom období, na ktoré sú platené preddavky na daň, znížená o úľavy vyplývajúce z tohto zákona, znížená o zápočet dane zaplatenej v zahraničí a o daň vybranú podľa § 43 odpočítavanú ako preddavok na daň (§ 42 ods. 6 ZDP).
Do lehoty na podanie daňového priznania, v ktorom je uvedená daň za predchádzajúce zdaňovacie obdobie, platí daňovník preddavky na daň vypočítané na základe poslednej známej daňovej povinnosti uvedenej v daňovom priznaní podanom za zdaňovacie obdobie pred bezprostredne predchádzajúcim zdaňovacím obdobím (§ 42 ods. 7 ZDP).
Ak sú zaplatené preddavky na daň do lehoty na podanie daňového priznania nižšie, ako vyplývajú z výpočtu podľa daňového priznania, v ktorom je uvedená daň za predchádzajúce zdaňovacie obdobie, je daňovník povinný rozdiel vzniknutý na zaplatených preddavkoch na daň od začiatku zdaňovacieho obdobia zaplatiť do konca kalendárneho mesiaca nasledujúceho po lehote na podanie daňového priznania (§ 42 ods. 9 ZDP).
Ustanovenie § 42 ods. 9 ZDP stanovuje povinnosť zaplatiť rozdiel vzniknutý na zaplatených preddavkoch na daň do konca kalendárneho mesiaca nasledujúceho po lehote na podanie daňového priznania.
Rovnako postupuje aj daňovník, ktorému správca dane určil platenie preddavkov na daň inak (§ 42 ods. 10 ZDP), ak správca dane v rozhodnutí o určení preddavkov na daň inak neuvedie iný spôsob vyrovnania preddavkov zaplatených do lehoty na podanie daňového priznania.
Ak sú zaplatené preddavky na daň vyššie, použijú sa na budúce preddavky alebo sa na základe žiadosti daňovníkovi vrátia. . Na postup správcu dane pri vrátení preddavkov na daň na základe žiadosti daňovníka sa použijú ustanovenia § 79 daňového poriadku.
Daňovník, ktorý vznikol počas kalendárneho roka iným spôsobom ako zlúčením, splynutím alebo rozdelením, neplatí preddavky na daň za zdaňovacie obdobie, v ktorom vznikol (§ 42 ods. 4 ZDP). Správca dane však môže daňovníkovi aj na obdobie po jeho vzniku v odôvodnených prípadoch určiť platenie preddavkov inak rozhodnutím podľa § 42 ods. 10 ZDP.
Daňovník, ktorý podáva daňové priznanie prvýkrát, v zdaňovacom období, v ktorom má byť podané daňové priznanie, do lehoty na jeho podanie neplatí preddavky na daň. Sumu preddavkov na daň splatných do lehoty na podanie daňového priznania vyrovná v lehote na podanie daňového priznania vo výške vypočítanej z dane uvedenej v daňovom priznaní (§ 42 ods. 8 ZDP).
Ak sa daň za predchádzajúce zdaňovacie obdobie týkala len časti zdaňovacieho obdobia, daňovník v nasledujúcom zdaňovacom období platí preddavky na daň na toto zdaňovacie obdobie podľa § 42 ods. 1 a 2 ZDP, tzn. už neprepočítava daňovú povinnosť a v prípade, ak existoval vo svojom prvom zdaňovacom období menej ako 3 mesiace, v nasledujúcom zdaňovacom období už neplatí preddavky na daň na základe predpokladanej dane.
Právny nástupca daňovníka zrušeného alebo zaniknutého bez likvidácie (splynutím, zlúčením alebo rozdelením) platí preddavky na daň nasledovne [§ 42 ods. 4 písm. b), c) a d) ZDP]:
Preddavky vypočítané uvedeným spôsobom platí daňovník až do lehoty na podanie daňového priznania (§ 42 ods. 7 ZDP).
Daňovník, ktorý počas roka zmenil právnu formu, pokračuje v platení preddavkov na daň vo výške vypočítanej z dane za predchádzajúce zdaňovacie obdobie predchádzajúce zdaňovaciemu obdobiu, v ktorom došlo k zmene právnej formy [§ 42 ods. 4 písm. a) ZDP]. Poukázanie % z dane
Daňovník, ktorý je právnickou osobou, je oprávnený vyhlásiť v daňovom priznaní v lehote na podanie daňového priznania, že podiel zaplatenej dane do výšky 2 % sa má poukázať ním určeným prijímateľom, ak v zdaňovacom období, ktorého sa vyhlásenie týka alebo najneskôr v lehote na podanie tohto daňového priznania daroval finančné prostriedky najmenej vo výške zodpovedajúcej 0,5 % zaplatenej dane ním určeným daňovníkom, ktorí nie sú založení alebo zriadení na podnikanie, na účely vymedzené v § 50 ods. 5 ZDP. Ak daňovník neposkytol tieto finančné prostriedky ako dar najmenej vo výške 0,5 % zaplatenej dane, je oprávnený vyhlásiť v daňovom priznaní v lehote na podanie daňového priznania, že podiel zaplatenej dane sa má poukázať ním určeným prijímateľom len do výšky 1,5 % zaplatenej dane.
Podiel zaplatenej dane sa zaokrúhľuje podľa § 47 ods. 1 ZDP na eurocenty nadol.
Správca dane poukáže podiel zaplatenej dane prijímateľovi uvedenému vo vyhlásení, ak sú splnené nasledovné podmienky (§ 50 ods. 6 ZDP):
prijímateľ je uvedený k 31.12. predchádzajúceho kalendárneho roka v centrálnom registri prijímateľov vedenom Notárskou komorou SR;
prijímateľom je občianske združenie, nadácia, neinvestičný fond, nezisková organizácia poskytujúca všeobecne prospešné služby, účelové zariadenie cirkvi a náboženskej spoločnosti, organizácia s medzinárodným prvkom, Slovenský Červený kríž, subjekty výskumu a vývoja, Fond rozvoja odborného vzdelávania a prípravy;
prijímateľ vznikol najneskôr v priebehu kalendárneho roka, ktorý predchádza roku, v ktorom sa preukazuje splnenie podmienok podľa § 50 ods. 6 písm. d), g) a h) ZDP;
prijímateľ nemá nedoplatok na dani v deň bezprostredne nasledujúci po uplynutí lehoty na podanie daňového priznania;
prijímateľ preukáže, že má zriadený účet v banke alebo pobočke zahraničnej banky, potvrdením banky alebo pobočky zahraničnej banky, nie starším ako 30 dní a oznámi číslo tohto účtu;
notár osvedčil prijímateľovi a bez zbytočného odkladu oznámil komore identifikačné údaje prijímateľa, názov banky alebo pobočky zahraničnej banky, v ktorej má zriadený účet a číslo tohto účtu.
Splnenie podmienok [§ 50 ods. 6 písm. d), e), h) a g) ZDP] osvedčuje prijímateľovi notár každoročne, a to počnúc 1.9. bežného roka do 15.12. bežného roka. Notár, ktorý vykoná osvedčenie, je povinný na účely zápisu prijímateľa do zoznamu oznámiť komore identifikačné údaje prijímateľa, názov banky alebo pobočky zahraničnej banky, v ktorej má prijímateľ zriadený účet a číslo tohto účtu, na účely jeho zápisu do zoznamu prijímateľov na nasledujúci rok.
Splnenie podmienok [§ 50 ods. 6 písm. a), b), c) a f) ZDP] overuje správca dane, pričom v súlade § 50 ods. 8 ZDP pri skúmaní podmienok nevydáva rozhodnutie podľa daňového poriadku.
Daňovník, ktorý je právnická osoba a rozhodne sa poukázať podiel zaplatenej dane na osobitné účely, deklaruje toto rozhodnutie prostredníctvom písomného vyhlásenia. Vyhlásenie je súčasťou daňového priznania k dani z príjmov právnickej osoby (IV. časť daňového priznania). Tzn., že daňovník predkladá vyhlásenie v lehote na podanie daňového priznania. Údaje vo vyhlásení, ktoré je súčasťou daňového priznania, daňovník vypĺňa podľa predtlače. Ak daňovník, ktorý je PO, má na príslušné zdaňovacie obdobie predĺženú lehotu na podanie daňového priznania, predlžuje sa aj lehota na podanie vyhlásenia. Ak daňovník neuplatní postup podľa § 50 ZDP, vyznačí túto skutočnosť v príslušnom riadku v IV. časti daňového priznania.
Zoznam prijímateľov, ktorým možno poskytnúť podiel zaplatenej dane, uverejňuje Notárska komora SR každoročne do 15. januára kalendárneho roka, v ktorom možno prijímateľovi poskytnúť podiel zaplatenej dane (§ 50 ods. 7 ZDP). Zoznam prijímateľov je zverejnený na internetovej stránke notárskej komory.
Z údajov správcov dane o poskytnutí podielu zaplatenej dane zostavuje Finančné riaditeľstvo SR ročný prehľad prijímateľov podľa stavu k 31. decembru predchádzajúceho kalendárneho roka (§ 50 ods. 12 ZDP). V ročnom prehľade prijímateľov sa uvádza názov prijímateľa a jeho sídlo a súhrn podielov zaplatenej dane, ktoré boli prijímateľovi poskytnuté. Ročný prehľad prijímateľov za predchádzajúci rok zverejňuje Finančné riaditeľstvo SR vždy do 31. januára bežného roka na svojej internetovej stránke.
Správca dane je povinný po splnení podmienok podľa § 50 ods. 6 ZDP previesť podiely zaplatenej dane na účet prijímateľa do troch mesiacov po lehote na podanie vyhlásenia. Správca dane poukáže podiel zaplatenej dane prijímateľovi, ktorého daňovník určil vo vyhlásení, len vtedy, ak sú splnené všetky zákonom ustanovené podmienky. Pri poukazovaní sumy zodpovedajúcej podielu zaplatenej dane na účet prijímateľa správca dane nevydáva rozhodnutie podľa zákona č. 563/2009 Z. z. v znení neskorších predpisov (§ 50 ods. 8 ZDP).
Ak nebolo preukázané splnenie podmienok podľa § 50 odseku 6 ZDP alebo ak predložené vyhlásenie obsahuje nesprávne údaje o prijímateľovi, nárok na poukázanie sumy zodpovedajúcej podielu zaplatenej dane zanikne, tzn. prostriedky zodpovedajúce podielu zaplatenej dane nebudú poukázané. O týchto skutočnostiach upovedomuje správca dane bez zbytočného odkladu daňovníka (§ 50 ods. 8 ZDP).
Ak predložené vyhlásenie obsahuje aj iné nesprávne údaje, správca dane vyzve daňovníka na ich opravu. Ak nebudú nedostatky vo vyhlásení v lehote určenej vo výzve odstránené, nárok na poukázanie podielu zaplatenej dane zanikne.(§ 50 ods. 8 ZDP).
Podiel zaplatenej dane poukázaný správcom dane nemožno upravovať, ak sa dodatočne zistí, že daňová povinnosť daňovníka, z ktorej bol poukázaný podiel bola iná (vyššia alebo nižšia) ako bola uvedená v podanom daňovom priznaní. Ak daňovníkovi vznikne preplatok na dani, tzn. ak daňová povinnosť daňovníka je nižšia ako bola daňová povinnosť, z ktorej bol poukázaný podiel zaplatenej dane v prospech prijímateľa, o rozdiel medzi sumou poukázanou prijímateľovi a sumou zodpovedajúcou podielu zaplatenej dane z upravenej daňovej povinnosti sa daňovníkovi zníži preplatok na dani (§ 50 ods. 10 ZDP).
V zákone o dani z príjmov sú taxatívne vymedzené účely, na ktoré možno prijímateľovi poskytnúť podiel zaplatenej dane. Prijímateľ môže podiel zaplatenej dane použiť len na presne vymedzené účely, ktoré sú predmetom jeho činnosti, pričom ide o tieto činnosti: ochrana a podpora zdravia; prevencia, liečba, resocializácia drogovo závislých v oblasti zdravotníctva a sociálnych služieb,
Prijímateľ je povinný použiť poskytnutý podiel zaplatenej dane najneskôr do konca roka nasledujúceho po roku, v ktorom mu bol podiel zaplatenej dane poukázaný. Ak tak nespraví, vzťahujú sa na prijímateľa ustanovenia o porušení finančnej disciplíny podľa zákona č. 523/2004 Z. z. v znení neskorších predpisov, pričom je povinný podiel zaplatenej dane vrátiť správcovi dane do 90 dní odo dňa vzniku skutočnosti, s ktorou je spojená povinnosť vrátiť poskytnutý podiel zaplatenej dane.
Ak prijímateľ poskytne podiel zaplatenej dane poukázaný správcom dane inej právnickej osobe (§ 50 ods. 10 ZDP), za použitie podielu zaplatenej dane na účely vymedzené v § 50 ods. 5 ZDP zodpovedá prijímateľ, ktorý je povinný preukázať použitie podielu zaplatenej dane dokladmi tejto inej právnickej osoby. Iná právnická osoba je povinná použiť takto prijatý podiel zaplatenej dane len na účely vymedzené v § 50 ods. 5 ZDP, a to v lehote, v ktorej mal prijímateľ použiť prijatý podiel zaplatenej dane.
Prijímateľ, ktorého súhrn podielov zaplatenej dane v ročnom prehľade prijímateľov, je vyšší ako 3 320 eur, je povinný do 16 mesiacov odo dňa zverejnenia ročného prehľadu prijímateľov, zverejniť presnú špecifikáciu použitia prijatého podielu v Obchodnom vestníku, ktorá obsahuje najmä výšku a účel použitia podielu zaplatenej dane, spôsob použitia podielu zaplatenej dane a výrok audítora, ak prijímateľ musí mať účtovnú závierku overenú audítorom.
Prijímateľ, ktorého súhrn podielov zaplatenej dane v príslušnom kalendárnom roku je vyšší ako 33 000 eur, je povinný najneskôr do 30 dní od prijatia tejto sumy zriadiť osobitný účet v banke alebo pobočke zahraničnej banky, na ktorom vedie len prijatie a čerpanie podielu zaplatenej dane, pričom finančné prostriedky zodpovedajúce podielu zaplatenej dane prijaté v príslušnom kalendárnom roku pred uvedeným obdobím znížené o použité sumy prijímateľ prevedie na tento účet do 30 dní od povinnosti jeho zriadenia.
Daňovú povinnosť je daňový subjekt, ktorý je registrovaný na daň z príjmov právnickej osoby so sídlom v tuzemsku, povinný zaplatiť vo výške a v lehote splatnosti na podanie daňového priznania na č. ú.:
500224–OUD/8180
variabilný symbol 1700992013 Ak je daňový subjekt registrovaný na dani z príjmov právnickej osoby so sídlom v zahraničí je povinný zaplatiť daňovú povinnosť na č. ú.
500232-OUD/8180
variabilný symbol 1700992013
Praktická rada: Na overenie alebo zistenie Vám prideleného OUD použite službu „Overenie prideleného OÚD“.
Podrobnejšie informácie o spôsobe označovania platby sú uvedené vo Vyhláške MF SR č. 378/2011 Z.z.
Daň sa nevyrubí a neplatí, ak za zdaňovacie obdobie nepresiahne 5 eur. Platbu dane možno vykonať bezhotovostným prevodom z účtu, v hotovosti alebo vykonaním kompenzácie.
Preplatok na dani z príjmov bude vrátený najneskôr do 40 dní odo dňa vzniku daňového preplatku, t.j. lehota 40 dní sa zaćne poćítať po uplynutí lehoty na podanie daňového priznania. Za zdaňovacie obdobie 2013 je termín na podanie daňového priznania do 31.3.2014 a preplatok Vám bude vrátený do 9.5.2014.
Preddavky sa platia správcovi dane vo výške a v lehote splatnosti. Preddavky platí daňovník na vlastné číslo účtu, ktoré mu pridelil správca dane. Číslo účtu sa skladá:
z predčíslia označujúceho druh dane (daň z príjmov právnickej osoby so sídlom v tuzemsku – 500224, daň z príjmov právnickej osoby so sídlom v zahraničí - 500232),
ku každej platbe preddavkov je potrebné uviesť správny variabilný symbol podľa Vyhláške MF SR č. 378/2011 Z.z.o spôsobe označovania platby.
500232–OUD/8180 variabilný symbol 1100012014 (január 2014)
variabilný symbol 1100412014 (I. štvrťrok 2014)
Daňovú povinnosť a preddavky na daň je možné uhradiť bezhotovostným prevodom z účtu vedeného v banke (za deň platby sa považuje deň, kedy bola suma preddavku odpísaná z účtu daňovníka) alebo v hotovosti poštovým poukazom (za deň platby sa považuje deň, kedy pošta hotovosť prijala) alebo vykonaním kompenzácie.
Tlač obsahu Copyright © 2013 Finančná správa SR